ΓΡΑΠΤΗ ΕΡΩΤΗΣΗ E-3450/00

υποβολή: Jean-Claude Fruteau (PSE) προς το Συμβούλιο

(8 Νοεμβρίου 2000)

Θέμα: Άνοιγμα της κοινοτικής αγοράς στις λιγότερο ανεπτυγμένες χώρες

Στις 10 Οκτωβρίου, το Συμβούλιο δέχτηκε ευνοϊκά μία πρωτοβουλία της Επιτροπής με στόχο να παράσχει μία τελωνειακή ατέλεια, χωρίς ποσοτικούς περιορισμούς, στα προϊόντα που προέρχονται από τις λιγότερο ανεπτυγμένες χώρες.

Η φιλελευθεροποίηση των δικαιωμάτων και των συντελεστών που προβλέπεται για το σύνολο των προϊόντων των πλέον πτωχών χωρών του πλανήτη θα είχε ως αποτέλεσμα την κατάργηση των περιορισμών πρόσβασης στην κοινοτική αγορά για ευαίσθητα προϊόντα όπως είναι η μπανάνα, το ρύζι, ή ακόμη και η ζάχαρη.

Για αυτά τα τρία προϊόντα, η φιλελευθεροποίηση προβλέπεται σε τρία στάδια και για τρία έτη, κατά τον ακόλουθο τρόπο:

- μείον 20 % την 1η Ιανουαρίου 2001,

- μείον 50 % την 1η Ιανουαρίου 2002,

- μείον 80 % την 1η Ιανουαρίου 2003,

- πλήρης φιλελευθεροποίηση την 1η Ιανουαρίου 2004.

Εάν η πρόταση αυτή γίνει δεκτή, θα έχει άμεση και αρνητική επίπτωση στις παραδοσιακές παραγωγές των άκρως απομεμακρυσμένων περιοχών, ειδικότερα δε σε εκείνες τωνπερποντίων εδαφών. Π.χ. στη Ρεουνιόν, μέλος της Ευρωπαϊκής Ένωσης, επιβάλλεται, για την παραγωγή της, κοινωνικό κόστος πολύ σημαντικότερο από εκείνο των λιγότερο ανεπτυγμένων χωρών. Εάν η φιλελευθεροποίηση καταστεί πραγματικότητα, το νησί μας θα βρισκόταν σε πολύ δυσκολότερη θέση από τη Μαδαγασκάρη ή ακόμη και από τις Κομόρες.

Ποια μέτρα σκέπτεται να λάβει το Συμβούλιο προκειμένου να προστατεύσει τους κοινοτικούς παραγωγούς ρυζιού, μπανάνας ή ζάχαρης;

Απάντηση

(26 Φεβρουαρίου 2001)

Το Συμβούλιο τονίζει κατ' αρχάς ότι η πρόταση κανονισμού με σκοπό τη χορήγηση τελωνειακής ατέλειας στα προϊόντα που προέρχονται από τις λιγότερο ανεπτυγμένες χώρες χωρίς κανένα ποσοτικό περιορισμό εξετάζεται επί του παρόντος από τα τεχνικά όργανα τα αρμόδια σε θέματα εμπορικής πολιτικής" το Συμβούλιο θα λάβει απόφαση σχετικά με την πρόταση αυτή, αργότερα.

Η πρόταση αυτή απορρέει από πρωτοβουλία της Κοινότητας με στόχο τη βελτίωση της πρόσβασης στην αγορά για τις λιγότερο ευνοημένες οικονομίες, η οποία έχει ήδη ενταχθεί στη νέα Συμφωνία εταιρικής σχέσης με τις χώρες ΑΚΕ πουπεγράφη στο Κοτονού στις 23 Ιανουαρίου 2000.

Πράγματι, το άρθρο 37, παράγραφος 9 της ως άνω Συμφωνίας ορίζει ότι η Κοινότητα θα θέσει σε λειτουργία, εντός του 2000, μία διαδικασία η οποία, μέχρι το τέλος των πολυμερών εμπορικών διαπραγματεύσεων και το αργότερο το 2005, θα εξασφαλίσει την πρόσβαση, με τελωνειακή ατέλεια, των περισσότερων από τα προϊόντα που προέρχονται από το σύνολο των λιγότερο ανεπτυγμένων χωρών.

Εξ άλλου, το Συμβούλιοπενθυμίζει ότι η Κοινότητα είναι ο πρώτος παγκόσμιος εισαγωγέας προϊόντων των λιγότερο ανεπτυγμένων χωρών και ότι ήδη, πλέον του 99 % του εμπορίου με τις χώρες αυτές έχει πρόσβαση στην αγορά με μηδενικούς τελωνειακούς δασμούς, δυνάμει είτε της Σύμβασης του Λομέ είτε του συστήματος των γενικευμένων προτιμήσεων.

Όσον αφορά τις διατάξεις σχετικά με τους κοινοτικούς παραγωγούς μπανάνας, ρυζιού ή ζάχαρης, ισχύουν οι κανονισμοί περί κοινής οργάνωσης των αντίστοιχων αγορών(1).

Όσον αφορά τη μπανάνα, το Συμβούλιοπενθυμίζει ότι η συγκεκριμένη ΚΟΑ αποσκοπεί μεταξύ άλλων στη διάθεση των κοινοτικών προϊόντων σε αποδοτικές τιμές που εγγυώνται επαρκή εισοδήματα για τους παραγωγούς. Το καθεστώς αυτό αφ' ενός προβλέπει σειρά διαρθρωτικών μέτρων, αφ' ετέρου δε εγκαθιδρύει σύστημα αντισταθμιστικής βοήθειας για την ενδεχόμενη απώλεια εισοδήματος των κοινοτικών παραγωγών. Επί πλέον, χορηγείται συμπληρωματική βοήθειαπέρ των περιοχών παραγωγής όταν το μέσο εισόδημα παραγωγής είναι σημαντικά κατώτερο του μέσου κοινοτικού εισοδήματος.

Στην πρόταση περί τροποποίησης της ΚΟΑ μπανάνας, την οποίαπέβαλε το Νοέμβριο του 1999, η Επιτροπή σημειώνει ότι ένας από τους στόχους του προτεινόμενου προσωρινού καθεστώτος είναι το να επιτραπεί στις περιοχές της Κοινότητας που παράγουν μπανάνες να προβούν στις αναγκαίες αναπροσαρμογές ενόψει μιας πιο ελεύθερης αγοράς και ότι η σωστή χρησιμοποίηση των πόρων που χορηγούνται στα κράτη μέλη δυνάμει των διαρθρωτικών ταμείων, στο πλαίσιο των στόχων της Κοινότητας στον τομέα αυτόν, ενδέχεται να αποβεί σημαντική στην εν λόγω διαδικασία.

Όσον αφορά το ρύζι, ο επί του παρόντος ισχύων κανονισμός προβλέπει ένα σύστημα τιμών παρέμβασης για την Κοινότητα που εξασφαλίζει ένα οικονομικό δίχτυ ασφαλείας για τους παραγωγούς και εθνικές βασικές εκτάσεις για τις οποίες καθορίζονται αντισταθμιστικές πληρωμές στους παραγωγούς ανά καλλιεργούμενο εκτάριο. Στο συγκεκριμένο θέμα, προβλέπονταιψηλότερα ποσά για τη γαλλική Γουϊάνα, καθώς και χωριστή βασική έκταση σε σχέση με το έδαφος της μητρόπολης" ειδικές διατάξεις για τις εισαγωγές προβλέπονται για τοπερπόντιο γαλλικό διαμέρισμα της Ρεϋνιόν για τον ανεφοδιασμό της σε ρύζι τύπου paddy και σε λευκασμένο ρύζι.

Στην πρόταση περί τροποποίησης της ΚΟΑ ρυζιού, την οποία η Επιτροπήπέβαλε στο Συμβούλιο τον Ιούνιο του 2000 και η οποία εξετάζεται ακόμη, προβλέπεται αύξηση του ισχύοντος δασμολογίου για τις εισαγωγές, στο επίπεδο των καθορισμένων δασμών που προβλέπονται από τον κατάλογο GATT της Κοινότητας. Κατά τη γνώμη της Επιτροπής, αυτό θα αυξήσει την κοινοτική προτίμηση.

Όσον αφορά τη ζάχαρη, ο ισχύων κανονισμός προβλέπει ένα σύστημα ποσοστώσεων παραγωγής ανά κράτος μέλος και ανά κατηγορία προϊόντων με βάση τη ζάχαρη, κατώτατες τιμές για το ζαχαρότευτλο, τιμές παρέμβασης για τη ζάχαρη καθώς και ειδικές τιμές παρέμβασης για τη ζάχαρη στις μειονεκτικές περιοχές της Ευρωπαϊκής Ένωσης. Το καθεστώς αυτό αποσκοπεί στην εξασφάλιση σταθερού και τακτικού εισοδήματος στους παραγωγούς και τους παρασκευαστές ζάχαρης.

Εξ άλλου, χορηγήθηκε συμπληρωματική βοήθεια για το ραφινάρισμα της ακατέργαστης ζάχαρης ζαχαροκάλαμου η οποία παράγεται στα γαλλικάπερπόντια διαμερίσματα, προκειμένου να αποκατασταθεί η ισορροπία των τιμών μεταξύ της ζάχαρης αυτής και της εισαγόμενης προτιμησιακής ζάχαρης, για την οποία δεν εφαρμόζεται κανένας εισαγωγικός δασμός στο πλαίσιο του καθεστώτος ΑΚΕ. Για τον βέλτιστο ανεφοδιασμό των εργοστασίων ζάχαρης, οι ποσότητες ζάχαρης των YXE και της προτιμησιακής ζάχαρης που προορίζονται για άμεση κατανάλωση λαμβάνονταιπόψη ένα κοινοτικό ισοζύγιο προβλέψεων ανεφοδιασμού.

Η νέα πρόταση μεταρρύθμισης της ΚΟΑ ζάχαρης την οποίαπέβαλε η Επιτροπή προς το Συμβούλιο τον Οκτώβριο του 2000, και η οποία εξετάζεται επί του παρόντος, αποσκοπεί στην περιθωριακή τροποποίηση της ισχύουσας νομοθεσίας" στο πλαίσιο αυτό, η ιδιαιτερότητες των ιδιαίτερα απομακρυσμένων περιοχών της Κοινότητας λαμβάνονται ούτως ή άλλωςπόψη.

Το Συμβούλιο δεν θα παραλείψει να λάβειπόψη του τις γνώμες που θα τουποβάλει το Ευρωπαϊκό Κοινοβούλιο για κάθε μία από τις ως άνω προτάσεις.

Επί πλέον, το Συμβούλιο μπορεί να διαβεβαιώσει τον αξιότιμο κ. βουλευτή ότι κατά τη λήψη της απόφασης όσον αφορά την πρόταση για τις λιγότερο ανεπτυγμένες χώρες, θα εξετάσει πολύ προσεκτικά τις πιθανές επιπτώσεις της πρότασης αυτής στους κοινοτικούς παραγωγούς και θα έχει κατά νου την ανάγκη της εξασφάλισης συνοχής μεταξύ της προτεινόμενης φιλελευθεροποίησης και τωνπό εξέταση τομεακών μεταρρυθμίσεων.

(1) Κανονισμός (ΕΟΚ) αριθ. 404/93, (ΕΕ L 142 της 12.6.1993) για τη μπανάνα, (ΕΟΚ) αριθ. 3072/95 (ΕΕ L 329 της 30.12.1995) για το ρύζι και (ΕΟΚ) αριθ. 2038/1999 (ΕΕ L 252 της 25.9.1999) για τη ζάχαρη.